ਸੋਰਾਬੋਰਾ ਝੀਲ
ਸੋਰਾਬੋਰਾ ਝੀਲ ( ਸਿੰਘਾਲੀ : සොරබොර වැව ) ਮਾਹਿਯਾਂਗਨਾ, ਬਦੁਲਾ ਜ਼ਿਲ੍ਹਾ ਸ੍ਰੀਲੰਕਾ ਵਿੱਚ ਇੱਕ ਪ੍ਰਾਚੀਨ ਸਰੋਵਰ ਹੈ। ਇਹ ਮੰਨਿਆ ਜਾਂਦਾ ਹੈ ਕਿ ਇਹ ਰਾਜਾ ਦੁਤੁਗੇਮਨੁ (161 ਈਸਾ ਪੂਰਵ - 137 ਈਸਾ ਪੂਰਵ) ਦੇ ਵੇਲੇ ਬੁਲਥਾ ਨਾਮ ਦੇ ਇੱਕ ਰਾਕਸ਼ਸ ਵੱਲੋਂ ਬਣਾਇਆ ਗਿਆ ਸੀ। ਪੁਰਾਣੇ ਜ਼ਮਾਨੇ ਵਿਚ ਇਸ ਸਰੋਵਰ ਨੂੰ 'ਸੀ ਆਫ ਬਿਨਟੇਨਾ' ਦੇ ਨਾਂ ਨਾਲ ਜਾਣਿਆ ਜਾਂਦਾ ਸੀ। ਸਰੋਵਰ ਨੂੰ 485 ਮੀਟਰ ਦੇ ਬੰਨ੍ਹ ਨਾਲ ਦੀਆਵੰਨਾ ਓਆ ਨੂੰ ਬੰਨ੍ਹ ਕੇ ਬਣਾਇਆ ਗਿਆ ਸੀ। ਇਹ ਬਿਸੋਕੋਟੁਵਾ ਨਾਂ ਦੀ ਬਣਤਰ ਦੀ ਵਰਤੋਂ ਨਹੀਂ ਕਰਦਾ ਹੈ, ਜੋ ਟੈਂਕ ਦੇ ਅੰਦਰੋਂ ਸਲੂਇਸ ਗੇਟਾਂ 'ਤੇ ਪਾਣੀ ਦੇ ਪ੍ਰੇਸ਼ਰ ਨੂੰ ਨਿਯੰਤ੍ਰਿਤ ਕਰਨ ਵਿੱਚ ਮਦਦ ਕਰਦਾ ਹੈ ਅਤੇ ਬੰਨ੍ਹ ਨੂੰ ਖਿਸਕਣ ਤੋਂ ਬਚਾਉਣ ਵਿੱਚ ਮਦਦਗਾਰ ਸਾਬਿਤ ਹੁੰਦਾ ਹੈ। ਇਸ ਦੀ ਬਜਾਏ ਤਲਾਬ ਦੇ ਸਲੂਇਸ ਗੇਟ (ਸੋਰੋਵਰ) ਨੂੰ ਰਣਨੀਤਕ ਤੌਰ 'ਤੇ ਬੰਨ੍ਹ ਤੋਂ ਦੂਰ ਰੱਖਿਆ ਗਿਆ ਹੈ ਅਤੇ ਸਰੋਵਰ ਦੇ ਨੇੜੇ ਤੇੜੇ ਵਿਸ਼ਾਲ ਕੁਦਰਤੀ ਚੱਟਾਨ ਦੀ ਵਰਤੋਂ ਕਰਕੇ ਬਣਾਇਆ ਗਿਆ ਹੈ। ਕਿਹਾ ਜਾਂਦਾ ਹੈ ਕਿ ਸ੍ਰੀਲੰਕਾ ਦੇ ਵਿੱਚ ਇਸ ਕਿਸਮ ਦਾ ਇਹ ਇੱਕੋ ਇੱਕ ਸਲੂਇਸ ਗੇਟ ਹੈ।